Vansjøen

Vansjøen (tyrkisk Van Gölü, armensk Վանա լիճ Vana lich eller Vana Lij, kurdisk Gola WanêRojnameya AVESTA . Avestakurd.net. Retrieved on 27 September 2010.Kîne em ? – CD 5 . Institutkurde.org.) er den største innsjøen i Tyrkia, heilt aust i landet i provinsen Van. Han er ein salthaldig kolsyrehaldig innsjø som får vatn frå mange fjellbekkar frå dei omkringliggande fjella. Vansjøen er ein av dei største endorheiske innsjøane (innsjø utan utløp) i verda. Det opphavlege utløpet vart blokkert av eit eldgamalt vulkanutbrot. Sjølv om Vansjøen ligg 1640 meter over havet med harde vintrar, frys han ikkje til på grunn av det høge saltinnhaldet. Den grunne, nordlege delen av innsjøen kan likevel stundom fryse til.The New Encyclopædia Britannica, Vansjøen

mini|venstre|Akdamarøya og Den armenske katedralen av den heilage krossen, ei kyrkje frå 900-talet og eit klosterområde. Den sovande vulkanen Süphan ligg i bakgrunnen.

Vansjøen er 119 km på det breiaste og har ei middeldjupne på 171 meter. På det djupaste er han 451 meter. Sjøoverflata ligg 1640 meter over havet og kystlengda er 430 km. Vansjøen har eit areal på  og eit volum på 607 km³. Vestdelen av innsjøen er den djupaste med eit stort basseng som er djupare enn 400 meter nordaust for Tatvan og sør for Ahlat. Austdelen av innsjøen er grunnare. Vatnet i innsjøen er særs alkalisk (pH 9,7–9,8) og rikt på natriumkarbonat og andre salt, som vert utskilt ved ordamping og nytta som reinsemiddel.

Utløpet til innsjøen vart blokkert ein gong i pleistocen, då lavastraum frå  Nemrut hadde utbrot. Den no sovande vulkanen ligg nær vestenden av innsjøen. Ein annan sovande stratovulkan, Süphan Dağı ligg på nordsida av innsjøen.

mini|venstre|Den sovande vulkanen Çadır sett frå Akdamarøya

Økologi 
Den einaste fisken ein kjenner til som lever i Vansjøen er ein fisk kjend som darekh (Chalcalburnus tarichi),Journal; Fish Physiology and Biochemistry ein karpefisk i slekt med årbuk og gullbust, som kan fangast på våren. I mai og juni trekker desse fiskane bort frå innsjøen til mindre alkalisk vatn.

Det er registrert mykje planteplankton  i innsjøen som flagellatar, kiselalgar, bakteriar, cyanobakterie, grønalge og brunalge. Det er òg registrert 36 artar dyreplankton som hjuldyr, vasslopper og hoppekreps i innsjøen.Selçuk 1992

I 1991 oppdaga forskarar ein 40 meter høg stromatolitt i Vansjøen. Desse er solide tårn på botn av innsjøen skapt av matter av kuleforma cyanobakteriar som dannar aragonitt i kombinasjon med kalsitt i vatnet.

Kring Vansjøen finn ein òg den sjeldne kattearten vankatten, som mellom anna er kjend for den uvanlege fascinasjonen sin for vatn.

Sidan kring 1995 har det vore rapportar om ein sjøorm på kring 15 meter, kalla Van Gölü Canavarı (Monsteret i Vansjøen).

Innsjøen er omgjeve av jordbruksområdet der vert dyrka frukt og korn.

Øyar
Adırøya
Akdamarøya
Çarpanakøya
Kuşøya

Kjelder

Denne artikkelen bygger på «Lake Van» frå ,  den 16. august 2012. 
 oppgav desse kjeldene:

Bakgrunnsstoff


Kategori:Aust-Anatolia
Kategori:Endorheiske innsjøar i Asia
Van
Kategori:Arkeologiske stader i Tyrkia
Kategori:Armensk historie
Kategori:Provinsen Van
Kategori:Innsjøar med kryptidmytar